Papayafamilien

Papayafamilien (Caricaceae) er ein plantefamilie i ordenen Brassicales. 

Han omfattar ca. 35 artar fordelt på seks planteslekter. Medlemmer i familien finst hovudsakleg i tropiske delar av Sentral- og Sør-Amerika og Afrika. Dei er kortliva eviggrøne buskar eller små tre med tjukk stamme og blir typisk 5–10 m høge. Ein art i familien, Vasconcellea horovitziana  er ein lian, og tre artar i slekta Jarilla er urter. Fleire artar har frukter som kan etast av menneske og er ei kjelde til papain. Papaya er ein av plantane i slekta.

Ifølgje molekylær analyse skal familien ha oppstått i Afrika tidleg i kenozoikum for rundt ~66 millionar år sidan (mya). Utbreiinga frå Afrika til Sentral-Amerika fann stad ~35 mya, kanskje via havstraumar frå Kongo-deltaet. Frå Sentral-Amerika nådde familien Sør-Amerika 19-27 mya.

Slekter
Familien er delt inn i 6 slekter og 34-35 artar:
Carica – ein art, Carica papaya (papaya), Amerika
Cylicomorpha – to artar, Afrika
Horovitzia – ein art, Mexico
Jacaratia – åtte artar, Amerika
Jarilla – tre artar, Amerika
Vasconcellea – tjue artar, Amerika

Kjelder

Denne artikkelen bygger på «Caricaceae» frå ,  den 24. januar 2017. 
 oppgav desse kjeldene:
Germplasm Resources Information Network: Caricaceae
Ghent University: Cylicomorpha checklist
e-Monograph of Caricaceae


Kategori:Brassicales
Kategori:Plantefamiliar